แฟนหนูผมร่วงจะอาทิตย์หนึ่งแล้ว เขาไม่ค่อยชอบสระผมค่ะ จะเป็นโรคอะไรไหมค่ะ หรือเป็นเพราะอะไรค่ะ
สวัสดีค่ะ ผมร่วงเป็นภาวะที่ผมร่วงมากกว่า100 เส้นต่อวัน หรือในวันที่สระผมอาจร่วงได้มากถึง 200 เส้นต่อวัน คนที่ผมยาวก็คือผมเยอะก็มีโอกาสจะร่วงได้มากกว่าคนปกติด้วยค่ะ จึงแนะนำลองนับจำนวนเส้นผมที่ร่วงดูก่อนว่าเข้าเกณฑ์หรือไม่สาเหตุของผมร่วง-โรคทางกายเช่น โรคไทรอยด์มากผิดปกติ โรคแพ้ภูมิตัวเอง (SLE) โดยใน SLE จะมีอาการอื่นๆร่วมด้วยเช่น ปวดข้อ ผื่นแพ้แสงที่หน้า-มีเชื้อราที่หนังศีรษะ-ภูมิคุ้มกันตัวเองทำลายผม ทำให้ผมร่วง-ยาที่รับประทานเช่น ยาคุมกำเนิด ยารักษามะเร็ง ยากันชัก ยาป้องกันการแข็งตัวของเลือด ยารักษาคอพอกเป็นพิษ-สระผมบ่อยเกินไปหรือหวีผมแรงเกินไป-ผมที่ถูกดัด ย้อม ทำสีเป็นประจำ-เป็นโรคจิตเวชบางประเภทที่ชอบดึงผมตัวเองหากเข้าเกณฑ์ผมร่วงจริง คงต้องไปพบแพทย์ผิวหนังเพื่อซักประวัติเพิ่มเติมว่ามีปัจจัยใดที่จะทำให้ผมร่วงมากผิดปกติได้ ร่วมกับตรวจร่างกายบริเวณหนังศีรษะร่วมด้วยว่าเข้าได้กับโรคใดเบิ้องต้นไม่ไปดึงผมบ่อยๆ ทำความสะอาดเส้นผมได้ตามปกติเพียงแค่ไม่ไปขยี้แรงๆ หลีกเลี่ยงการใช้สารเคมีกับผม หยุดยาที่ไม่จำเป็นต้องกินทุกชนิด